Tervetuloa Isännän pöydässä ohjelmaan. Olen Martti Ojares ja -
vieraanani tänään on Miko Puustelli. Tervetuloa Miko. - Kiitos.
Tämä on toinen ohjelma ja edellisessä käsiteltiin pääasiassa uskoontuloasi, -
perhettä, miten palvelutyö on alkanut ja monia Jumalan antamia ihmeitäkin.
Tässä toisessa käsitellään ennen kaikkea palvelutyötä, -
jota sinä Suomessa teet. Olet ollut eri seurakunnissa ja niistä voit mainita.
Missä olet nyt ja miten ohjauduit nykyiseen palvelupaikkaan?
Kun aloitin 2004 Ilmajoen helluntaiseurakunnan työntekijänä, -
minulla oli rukouspyyntö Jumalalle.
Isäni aloitti aikanaan 27-vuotiaana, joten rukoilin, -
että anna minunkin aloittaa 27-vuotiaana.
Täytin 4.10. 28 vuotta mutta 3.10. aloitin, 27-vuotiaana -
Ilmajoen helluntai srk:ssa lapsi- ja nuorisotyössä.
Jumala on humoristinen. Päivän ehdin palvella 27-vuotiaana.
Siitä lähtien olen kokoaikaisesti tehnyt Jumalan valtakunnan työtä.
3 ensimmäistä vuotta oli lapsi- ja nuorisotyö päävastuuna.
Sitten siirryttiin Keski-Suomeen ja 5 lapsista on syntynyt Keski-Suomessa.
Olen suurperheen isä, 9 lasta. Yksi on taivaassa ja 8 täällä vielä.
Sitten siirryttiin Uuraisille, jossa palvelin -
seurakuntapastorina 9 vuotta.
Sen jälkeen olin 3 vuotta kiertävänä ja nyt paikallistyössä -
Lahden kääntöpiiri srk:ssa reilu 2 vuotta.
Siinä lyhykäisyydessään nämä vuodet.
Olet nyt siis Lahdessa. Lahti on ollut kuuluisa -
huonekaluistaan aikanaan ja sen tyyppisistä asioista.
On varjopuolia, joita on tänä päivänä koko maassa mutta myös Lahdessa.
Millainen paikka Lahti on tänä päivänä sinun näkökulmastasi?
Reilu 2 vuotta sitten kesällä aloitin Lahdessa Kääntöpiiri srk:n pastorina.
Kyselin Jumalalta millaisen toimintasuunnitelman annat?
Tiedetään, että Jeesus on paras neuvomaan, kun lähdetään kalaan, -
että miten tulee toimia. Sain selvän kehotuksen Pyhältä Hengeltä.
Jumala sanoi, että vietä paljon aikaa kaduilla.
Ihan alussa pyhitin keskiviikon ja torstain päiväajan -
siihen, että olin kaduilla, tutustuin ihmisiin ja todistin Jeesuksesta.
Näin sen, että missä työkentässä ja millaisessa ilmapiirissä teen työtä.
Jumala lupasi, että kun lähden kohtaamaan ihmisiä ja -
osoitan Jumalan rakkautta heitä kohtaan, niin Hän pitää huolen, -
että jossain vaiheessa tulee ihmisiä ikkunoista ja ovista.
Mutta minä näen uskovien mission sellaisena...
Jumala puhui vähän aikaa sitten, jos ajatellaan Lahden kaupunkia, -
että viekää Jeesus lahtelaisille.
Ei niin, että odotetaan ihmisiä seurakuntarakennukseen -
tai työmuotoon, vaan me viedään Jeesus lahtelaisille.
Kaduilla on ihmisiä tullut uskoon ja olen huomannut, että kaikista eniten -
ihmisiä tulee uskoon, kun ei itse yritä liikaa vaikuttaa tai tuputtaa vaan -
antaa Pyhän Hengen ohjata ja johtaa.
Esimerkkinä on, kun kerran olin tulossa Lahteen.
Koin sisäisessä maailmassa, että tänään pitää lähteä levollisesti -
ja rauhallisesti sillä asenteella etten yritä yhtään mitään.
Tulin seurakunnan tiloihin, joka on vanha valimo, -
mahtava tila ydinkeskustassa.
Tiloja on monessa kerroksessa.
Samassa rakennuksessa toimii ravintola -
ja on muitakin yrittäjiä samassa yhteydessä.
Haluan lyhyesti mainita, että on hyvä, jos on tällaisia -
seurakuntarakennuksia keskeisillä paikoilla, missä ihmiset ovat.
Seurakuntaa vastapäätä on ostoskeskukset, Prisma ja Syke.
Olin päättänyt ettei tänään yritetä mitään vain levosta ja rauhasta käsin.
Tulen seurakuntaan ja ennen kuin pääsen -
edes WC:hen, koska oli hätä sillä olin ajanut pari tuntia autossa.
Ennen kuin ehdin mennä, niin kaveri huikkaa, -
että pastori tulepas käymään täällä ja halusi antaa elämänsä Jeesukselle.
Sitten toinen, "Oletko pastori vai?" ja halusi antaa elämänsä.
3 ihmistä antoi elämänsä Jeesukselle ennen kuin ehdin vessaan.
Tämä on Jumalan tapa, kun vaan antaudutaan Pyhän Hengen flowhun.
Kuljetaan ja marssitaan edeltä valmistetuissa teoissa.
Silloin ymmärtää, että se on aina Jumalan työ, kun et ole yrittänyt -
vaan yrittänyt olla tekemättä, jolloin Jumala toimii parhaiten.
Kerta toisensa jälkeen olen huomannut, että pitää päästä -
lepoon ja rauhaan, niin tulee parasta tulosta.
Oli kysymys tavoittavasta työstä tai palvelemisesta paimenena.
Se on kaikista parasta.
Meitä kehotetaan olemaan valona maailmassa.
Se on hyvin laaja ilmaisu mutta tarkoittaa, -
että meistä tulee Kristuksen tuoksu.
Ymmärrämme, mitä pitää sanoa tai olla sanomatta.
Kyllä ja kun sanot valona, -
niin tulee mieleeni se, kun olin opettamassa raamattukoulussa.
Sain selkeän ohjeistuksen aamulla viedä raamattukoulu syömään.
Jumalalle kiitos, oli vain 9 opiskelijaa.
Vein edulliseen ruokapaikkaan mutta aiheena oli evankeliointi.
Jumala sanoin sydämelle, että nyt vaan viet syömään.
Sanot, ettei yritetä evankelioida vaan syödään yhdessä, -
pidetään hauskaa ja nautitaan yhdessäolosta.
Katsotaan, mitä Jumala tekee.
Tunnustan, että minua jännitti mitenkä tässä käy.
Olimme syömässä, ja oli tosi hyvät ruoat, ja oltiin lopettelemassa, -
kun yhtäkkiä 2 ihmistä kävelee ravintolan ohi ja alkavat heiluttamaan.
Oli ihan pieni aukko, ravintola oli os- toskeskuksen sisällä ja oli pieni aukko.
Sieltä jotkut heiluttavat ja ajattelin, että tietysti heiluttavat minulle.
Sanoin sorry, täytyy lähteä, juoksen perään ja he olivatkin heiluttaneet -
minulle mutta miten he bongasivat minut, niin sitä ihmettelen vieläkin.
Keskustelin heidän kanssaan ja hetken kuluttua -
rouva halusi antaa elämänsä Jeesukselle.
Mies sanoi, ettei halua tulla uskoon.
Kun kysyin, saanko kertoa vaimolle ilosanoman, hän sanoi "Ole hyvä".
He olivat tunnistaneet minut, -
kun olivat Facebookissa katsoneet rukousohjelmaa, jota pidän joka tiistai.
Olen yli 4 vuotta pitänyt suoraa rukousohjelmaa Facebookissa.
He olivat sitä katsoneet ja siitä tunnistivat minut.
Kysyin raamattukoululaisilta, että miten he oikein huomasivat minut.
"No juurihan opetit, että pitää loistaa."
Näin on, että Jumalan kirkkaus oikeasti näkyy meissä.
Vallat ja voimat aistii, kun Jumalan pyhyys, -
ihminen täynnä Jumalaa tulee paikalle.
Silloin monesti pahakin alkaa manifestoitumaan.
Kun puhut pahan manifestoitumisesta, -
niin sinulla on tästäkin paljon käytännön esimerkkejä.
Ei vain Lahdessa vaan rajojen ulkopuolellakin, käytkö niitä läpi?
Kyllä. Sanotaan näin, että -
meidän tehtävä ei ole pyrkiä saamaan pahaa manifestoitumaan -
vaan elää täysillä Jeesukselle ja julistaa evankeliumia.
Mutta jos julistetaan Pyhän Hengen voimassa tai vain kävellään kadulla -
Pyhän Hengen voimassa, niin jos on pahoja voimia, -
niin ne jollain tavalla ilmoittavat itsensä.
Venäjällä julistettaessa kokoustilanteissa, -
on paha manifestoitunut monella tavalla.
Samoin Eestissä eräässä seurakunnassa -
ihan kirkkorakennuksen sisäpuolella rukouspalvelussa, -
paha manifestoitui kahdessa ihmisessä.
Rukoiltiin tämän ihmisen puolesta, hän ei puhunut vain murisi.
Rukoiltiin vähän, niin kahdelle suomalaiselle miehelle tuli tunne -
kutsua tulkki paikalle. Aina kun on tällaisia tilanteita, -
niin siitä ei tehdä show-numeroa.
Siinäkin haluttiin kahdestaan palvella, oli kaksi henkilöä, samaa perhettä.
Rukoilimme toisen puolesta ja koemme samaan aikaan, -
että hänen pitää avata suunsa.
Tulkki pyydetiin paikalle, joka kehotti äitiä avaamaan suunsa.
Hän sanoo ja saman tien, kun henkilö avaa suunsa, hän vapautuu, -
alkaa hymyilemään ja on ihan erilainen.
Sitten paha siirtyikin toiseen perheenjäseneen.
Ne ovat niin todellisia ja on ihmisiä, jotka eivät usko näihin.
Ajattelevat, että on hihhuli toimintaa.
Mikään ei voi muuttaa mieltäni. Niitä on tapahtunut niin paljon.
Se on faktaa ja raamatullista. Uskon Jumalan Sanaan.
Jos niitä oli Jeesuksen aikana, niin on tänäkin päivänä.
Peräänkuulutan sitä, että me täytytään niin Jumalan voimasta, -
rakkaudesta ja pyhyydestä, että ei tarvitse tonkia pahuutta esiin.
Pahuus joutuu ilmoittamaan itsensä. Tarkoittaa, että entistä enemmän -
saattaa seurakunnan tilaisuuksissa paha manifestoitua.
Jotkut saattavat säikähtää ja syyttää saarnaajaa, että on omituinen -
tai on outoa henkeä, kun toinen alkaa kiljumaan mutta kun Jumala -
pyhyydessään kohtaa pahaa, niin se voi manifestoitua äänenä.
Ihminen saattaa alkaa kirkua tai sätkiä.
Sitä ei kannata säikähtää, koska Jumalalla on koko ajan ylivoima.
Hän on asettanut pahan vallat julkiseen häpeään.
Seurakunnan täytyy nousta auktoriteetti asemaan, -
minkä Jeesus on Golgatalla antanut. Helluntain ylösnousemusvoima -
on meissä, mikä oli Jeesuksessa.
Pitää ymmärtää, mitä Golgatalla tapahtui.
Se on täytetty. Hän voitti saatanan vallan.
Sen takia, kun Kristus on meissä, meissä on se voima, rakkaus -
ja pyhyys, minkä Herra on meille antanut Pyhän Hengen kautta.
Kun valo tulee, niin pimeys väistyy. Pitää ymmärtää, ei tarvitse hosua -
vaan olla siinä arvovallassa, mikä meillä on.
Kyllä. Olen huomannut, että en hakeudu tällaisiin tilanteisiin -
mutta kun niihin on joutunut tai päässyt, niin se käsittämätön rauha.
Juuri sanoit, ettei tarvitse hosua eikä pelätä. Täydellinen rakkaus -
on meissä ja karkottaa kaiken pelon. Vaikka niitä ei tarvitse metsästää -
mutta tilanteita tulee, niin Jumala laskee auktoriteetin ja rauhan.
Saa levossa ja rauhassa palvella. On se melkoista kipittelyä välillä -
mitä vihollinen saa aikaan, kun vaikuttaa jossakin ihmisessä.
Nämä ovat todellisia ja siksi Jeesuk- sen täytyi tulla. Pahuus on olemassa.
Kukaan muu ei olisi voinut murtaa pahuuden valtaa.
Mikään muu ei voi ihmistä vapauttaa synnistä kuin Kristuksen veri. - Kyllä.
Se on ainut ja täytyisi ymmärtää. Puhuit ennen ohjelmaa, -
että kyllä pahuutta on tunkeutunut alkuseurakuntiinkin.
Avaatko vähän, millaisia esimerkkejä sieltä löytyy?
Jos katsotaan Ilmestyskirjasta Vähä-Aasian seurakuntia.
Selkeästi seitsemästä viisi sai reilusti pyyhkeitä.
Siellä vaikutti Iisebelin henki ja henkivalta todella voimallisesti.
Haureutta ja hajottava henkivalta, oli Nikolaiittain oppeja, että kaikki käy.
Nyt ollaan uudestisyntyneitä, uusia luomuksia ja uusi on aina uusi.
Vanha raakki saa tehdä mitä vaan ettei ole mitään väliä.
Ne ovat olleet jo siellä. Alku- seurakunnassa oli paljon ongelmia.
Mutta oli paljon voimaa ja myös pahuus, toinen ääripää tulee esiin.
Jos ajatellaan, miten pirun kannattaisi toimia, niin kun piru on saanut olla -
piilossa, eikä ole joutunut manifestoitumaan.
Nyt kun seurakunnat ovat tietyllä tavalla nukkuvassa tilassa, -
ei pahan kannatakaan manifestoitua. Me uskovaisetkin vaan -
jotenkin täällä ajelehditaan mutta nyt pitää herätä.
On aika julistaa veren evankeliumia ja nostaa verinen lippu korkealle.
Rohkeasti lähteä sillä on tulossa voimakas -
maailmanlaajuinen hengellinen herääminen.
Minulla on vahva tunne, että Suomesta lähtee herätys, joka siirtyy -
pohjoismaihin, Eurooppaan ja maailman ääriin, sitten Jeesus tulee.
Tämä on minunkin sydämessä ollut pitkän aikaa.
Kun puhutaan herätyksestä, niin se aina lähtee meistä jokaisesta itsestä.
Mitä enemmän tulee niitä, jotka heräävät unesta ja etsiytyvät -
Jeesuksen opetuslasten seuraan, sitä enemmän tulee tulta.
Kun tuli lisääntyy, niin se peittää koko maan.
Miksi ajattelet, että herätys voisi lähteä Suomesta?
Minulla on tunne, Jumala on puhunut näin, että herätys joka tulee Suomeen.
Jumalan on näin aivoitellut, uskon sen olevan Jumalan suunnitelma.
Uskon tosi vahvasti näin ja moni muu niin kuin Marttikin.
Mutta Jumala on puhunut minulle monien asioiden kautta.
Yksi oli, että näin näköalan valveilla suihkussa.
Yhtäkkiä oli ihmisiä erillään toisistaan ja jokaisen hartialeveydellä oli pilari.
Kirkkauden ja tulen pilari, joka nousi taivaisiin.
Ymmärsin, että se oli henkilökohtainen suhde Jeesukseen.
Jumalan kirkkaus lepää heidän elämänsä ja palvelutehtävän yllä.
Pilarit olivat erillään ja yhtäkkiä pilarit alkoivat lähestymään toisiaan.
Osa liikkui voimakkaammin.
Minäkin rikoin yhden tuolin jo ennen haastattelua.
Pilarit liikkuivat ja yhtäkkiä ne osuivatkin toisiinsa -
ja koko taivas repesi kirkkaudesta.
Ymmärsin, että tuleva herätys ei ole vain yhden ihmisen, -
kahden tai kymmenen vaan juuri näitä mitä sanoit.
Kun me uskovaiset herätään ja ymmärretään, että -
suuri herätyssaarnaaja Jeesus Kristus asuu juuri minussa.
Tulemme yhteen ja Jumalan kirkkaus pyyhkäisee Suomen, Euroopan -
ja maailman ääriin. - On todellakin tärkeää ja -
rohkaisu meille suomalaisillekin, kun on 2 vuotta kohta koronaa kärvistelty.
Emme tiedä mitä tapahtuu, se voi olla Jumalan puhetta, -
että ihmiset tekisivät parannuksen ja Hän voisi antaa herätyksen.
Kyllä tämä varmasti herättelee kristittyjä havainnoimaan -
mihin olemme matkalla, jos emme tee parannusta. - Kyllä.
Kääntöpiiri seurakunnassa - kiitos johtoryhmälle - tehtiin päätös, -
kun korona-aika tuli, että kokoonnutaan.
Alussa oltiin hämillään miten tehdään -
mutta välillä oli ehtoollistakin 15 eri tilassa.
Oli aina 6 per tila ja kuudelle oli ehtoollinen.
Seurakunta kasvoi yli 100 % korona-aikana.
Me jotenkin koettiin, että vaikka on vaikea aika, -
tulee evankeliumia pitää esillä.
Me haluttiin mennä suositusten mukaan ja kunnioittaa niitä.
Myös selvitettiin onko mahdollista kokoontua ja saatiin selkeät ohjeet, -
että se on mahdollista eri tiloissa. Jos tulee tilanteita, niin seurakunta -
ei saa olla, että nyt ei voi mitään ja nostaa kädet ylös.
Pitää katsoa, mitä mahdollisuuksia on ja mitä voi tehdä.
Me kastettiin vinot pinot uskovia, välillä poreammeessa ja eri paikoissa.
Ihmisiä on oikeasti aina kiinnostanut Jeesus.
Meidän pitää seurakuntana antaa Jeesuksen tulla niin esiin, -
että ihmiset saavat nähdä, millainen Jeesus on.
Esim. eilen jaoimme melkein 200 ruokakassia.
Siellä oli vanhempi mies, joka oli vähän ottanut alkoholia.
Hän kirosi ja huusi. Kun aloin juttelemaan hänelle, -
selvisi, että hänellä oli katkeruutta uskovia kohtaan.
Haluan haastaa uskovia, että annetaan herätyssaarnaaja, -
Jeesuksen Kristuksen päästä meistä irti niin kuin Hän on.
Vain Pyhä Henki voi maalata Jeesuksen sellaisena kuin Hän on.
Täytyy antautua Pyhän Hengen johtoon ja antaa tulen syttyä meissä.
Joku saarnamies sanoi, kun joku kysyi miten herätys alkaa?
Herra sanoi, että syty sinä ensin. - Juuri näin.
Millaisia muutaman vuoden tavoitteita ja ajatuksia sinulla on?
Mitkä ovat teidän seurakunnan, -
ja sinun, Kääntöpiiri seurakunnan pastorin, seuraavat askeleet?
Jumala puhui, kun olin jo siirtynyt Kääntöpiiri seurakunnan pastoriksi.
Siellä on monta vuotta ollut kaiken kansan soppajuhla.
Se on kerran kuussa keskiviikkona. Se keräsi 200 ihmistä ruokailemaan.
Jumala alkoi puhumaan, että Kääntö- piiri on kaiken kansan seurakunta.
Vaikka logossa on "Uuden sukupolven seurakunta" niin kumminkin se on -
paikka kaikenikäisille ja kaikenlaisille.
Tämä on mielestäni hienoa Kääntöpiirissä, -
että se on hirveän välitön seurakunta.
Siellä osoitetaan rakkautta kaikkia kohtaan.
Täytyy vähän kehua kotiseurakuntaa, koska totuus tekee vapaaksi -
ja totuutta pitää julistaa. Meillä on mahtava seurakuntayhteys.
Siellä rakastetaan ja välitetään toisista.
Hyvä esimerkki, kun oli tullut eräs ystävä uskoon.
Veimme kotiin ruokakassin, rukoilimme hänen puolestaan.
Hän antoi elämänsä Jeesukselle.
Olin luvannut soittaa hänelle viime sunnuntaina. Tämä on ihan tuore juttu.
Asun edelleen Uuraisilla vaikka olen Lahdessa työntekijänä niin asutaan -
Keski-Suomessa ja olemme sieltä vuokranneet tilan.
Herätyskeskus, liikekeskuksesta, jossa pidetään pari kertaa kuussa -
isompia tilaisuuksia 700 neliön tilassa. 2 viikon välein on rukouskokouksia.
Viimeksi tuli 3 ihmistä uskoon rukouskokouksessa ja viime -
herätyssetissä tuli 3 ihmistä uskoon. Ihmisiä tulee uskoon, kun julistetaan.
Palataan Kääntöpiiriin. Muistutus vain, että myös Keski-Suomessa palaa tuli.
Olin luvannut soittaa tälle ihmiselle klo 11 sunnuntaina.
Sunnuntaina lähdin ajamaan kotoa miettien mikä on unohtunut?
Olen hetken lapsi etten kauan murehdi ja vain kiittelin Herraa.
Menin seurakunnalle, jossa oli kahvi valmiina.
Sisaret ovat valmistamassa leipiä ja kahvia keittämässä.
Yhtäkkiä Maija tulee sanomaan, "Miko, eilen Jumala puhui".
Hänellä oli 28 vuotta ollut polvi kipeä.
Yhdessä rukouskokouksessa tuli kehotus.
Joku sanoi ääneen ajatuksen, että laittakaa käsi sairaan paikan ylle.
Maija oli laittanut kätensä sairaan polven päälle.
28 vuotta oli ollut polvi kipeä ja parani laakista.
On ollut pitkään terveenä. Kotona yhtäkkiä Pyhä Henki oli -
kehottanut lähtemään liikkeelle, sillä olen parantanut polvesikin, -
ja otapa seurakunnan käyntikortteja mukaan. Hän lähti.
Hänellä on tapana, niin kokiessaan, antaa kutsuja seurakuntaan.
Sitten ojentaa käyntikortin.
Hän antaa yhdelle henkilölle sen illan aikana käyntikortin, -
henkilölle, jolle minun piti soittaa. Tämä nainen sanoi, -
että pastori lupasikin soittaa hänelle sunnuntaina eli huomenna.
Kun Maija kertoi tämän, menin heti soittamaan hänelle.
Hyvä, että soitin, koska hänellä oli vaikeita elämäntilanteita -
menossa sillä hetkellä. Hän tuli iltapäivällä klo 16.00 kokoukseen.
Jumalan voimasta kaatuu maahan, Pyhä Henki hoitaa.
Kokouksen jälkeen hän laittoi viestiä, -
ettei ole tällaista rauhaa ollut pitkään aikaan.
On tärkeää, että jos luvataan, niin pysytään siinä.
Vaikka joskus unohdetaan, niin Jumala voi järjestää sinne Maijan.
Vaikka missataan ja epäonnistutaan, niin Jumala pystyy kääntämään asiat.
"Kaikki vaikuttaa niiden parhaaksi, jotka Herraa rakastavat."
Tänä päivänä hyvin monet ovat yksinäisiä -
ja on elämässä tarkoituksettomuuden tila.
Jos tulee masennusta, siitä tulee terveydellisiä jälkiseurauksia.
Oletko millään tavalla havainnut tätä Lahdessa?
Sanotaan, että Lahti tunnetaan väkivaltakaupunkina -
ja myös huumekaupunkina.
Kyllä se näkyy ihan katukuvassa. Olen kiinnittänyt huomiota, -
että ihan kadulla on paljon masentuneita ja ahdistuneita ihmisiä.
Kyllä se näkyy ihan arjessa. - Nyt voit sanoakin tämän jälkeen -
vapaan sanan eli sanoa katsojille, mitä Pyhä Henki nyt antaa. Ole hyvä.
Haluan haastaa sinua, olet ahdistunut tai et, -
mutta jos ei ole sisäistä varmuutta, että nimi löytyy elämän kirjasta, -
niin haluan rohkaista vastaanottamaan Jeesuksen.
On hyvä, että on psykiatreja ja ihmisiä, jotka pystyvät auttamaan -
mutta Jeesus on paras auttaja.
Apu ei jää tähän elämään vaan vie perille taivaan kirkkauteen.
Jos suostut sovintoon Isän Jumalan kanssa -
niin julistan Jumalan palelijana Jeesuksen nimessä ja veressä -
kaikki syntisi anteeksi, valinta on sinulla.
Sinä joka tahdot, julistan Jeesuksen nimessä ja kalliissa sovintoveressä -
kaikki syntisi anteeksi. Jeesuksen nimessä käsken -
kaikkea ahdistuneisuutta, pelkoa ja sitä, mikä ei kuulu Jumalan lapselle -
lähtemään tässä ja nyt, niin kuin Nipa tapasi sanoa, aamen.
Kiitos Miko näistä kahdesta ohjelmasta.
Näissä on ilo ja Jumalan lapsen valtava rakkaus ja voima.
Uskon, että katsojat ovat saaneet sen, mitä Pyhä Henki heille tahtoo antaa.
Kiitos sinulle ja Jumala siunatkoon palvelutyötäsi entistä voimallisemmin.
Kiitos.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola